আসন্ন পঞ্চায়েত নির্বাচন উপলক্ষ্যে প্রকাশিত ইশতেহারে (ম্যানিফেস্টো) বাংলাদেশের সহিংসতার একটি ছবি ব্যবহার করে বিতর্কে জড়িয়েছে বিজেপির পশ্চিমবঙ্গ শাখা। গতকাল মঙ্গলবারই বিজেপি তাদের ইশতেহারটি প্রকাশ করে। পশ্চিমবঙ্গের বিজেপি সভাপতি দিলীপ ঘোষ থেকে শুরু করে ওই ইশতেহার প্রকাশ অনুষ্ঠানে উপস্থিত ছিলেন দলের নেতা মুকুল রায়, সাবেক বিধায়ক শমীক ভট্টাচার্য, ওমপ্রকাশ মজুমদার, প্রতাপ ব্যানার্জিসহ শীর্ষ নেতারা।